PROPOZÍCIE

Výtvarné spektrum Trenčianskeho kraja
24. ročník krajskej postupovej súťaže a výstavy neprofesionálnej výtvarnej tvorby

Vyhlasovateľ a odborný garant: 
Národné osvetové centrum z poverenia Ministerstva kultúry SR

Realizátor a organizačný garant: 	
Trenčianske osvetové stredisko v Trenčíne, K dolnej stanici 7282/20A, 911 01 Trenčín 

Hlavným partnerom projektu je Fond na podporu umenia. Z verejných zdrojov podporil Fond na podporu umenia.

Spoluorganizátor:
Dubnické múzeum Dubnica nad Váhom

Prihlasovanie do súťaže:
Do súťaže je potrebné prihlásiť sa elektronicky prostredníctvom webovej stránky Národného osvetového centra: 
http://www.nocka.sk/sutaze-a-prehliadky/vytvarnespektrum/, v časti „Chcem sa prihlásiť“
Ak nemáte možnosť prihlásiť sa elektronicky, pomôžeme vám.

Časový harmonogram:
Prihlasovanie 					od 2. marca 2020
Uzávierka súťaže: 				6. apríl 2020
Zasadnutie poroty: 				apríl 2020
Termín výstavy: 				22. máj – 28. jún 2020
Termín vernisáže a odborného seminára: 	22. máj 2020

Miesto doručenia súťažných prác:
Trenčianske osvetové stredisko v Trenčíne, K dolnej stanici 7282/20A, 911 01 Trenčín

Kontakt: 				
Mgr. Janka Masárová, tel.: 032/6555 323; 0901 918 803; e-mail: janka.masarova@tnos.sk; www.tnos.sk 

Miesto konania výstavy:
Dubnické múzeum Dubnica nad Váhom

Úplné znenie propozícií súťaže nájdete na:
http://www.nocka.sk/wp-content/uploads/2018/09/V%C3%BDtvarn%C3%A9-spektrum-2020_propoz%C3%ADcie.pdf

Z propozícií vyberáme:

Charakteristika súťaže:
1.	Celoštátna postupová súťaž a výstava neprofesionálnej výtvarnej tvorby Výtvarné spektrum je vrcholným podujatím tohto druhu na Slovensku.
2.	Súťaž je určená mládeži od 15 rokov a dospelým. 
3.	Súťaž je tematicky zameraná len v jednej kategórii. 
4.	Súťaž sa koná každý rok. 

Ciele súťaže:
Hlavným cieľom súťaže je nadobúdanie vedomostí, rozvíjanie zručností a umelecko-odborný rast jednotlivcov prostredníctvom poznávania, realizácie a prezentácie umeleckej tvorby                 v oblasti neprofesionálnej výtvarnej tvorby. 
Ďalšími cieľmi sú: 
1.	prezentovať a konfrontovať súčasnú neprofesionálnu výtvarnú tvorbu;
2.	podporovať rozvoj neprofesionálnej výtvarnej tvorby v celej jej žánrovej rozmanitosti – v kresbe, grafike, maľbe, plastike, úžitkovej tvorbe a v prácach intermediálneho charakteru; 
3.	rozvíjať záujmy a talent v oblasti neprofesionálnej výtvarnej tvorby, oceňovať výtvarné aktivity; 
4.	vyhľadávať a podporovať nové výrazné talenty z radov mládeže a dospelých                          a zapájať ich do tohto súťažného hnutia v rámci Trenčianskeho samosprávneho kraja.

Kolá súťaže 
Súťaž má postupový charakter a je trojstupňová: regionálne súťaže a prehliadky, krajské súťaže a prehliadky, celoštátna súťaž a prehliadka. Základným stupňom súťaže je regionálne kolo. Z regionálnych postupových súťaží postupujú ocenení autori do krajských súťaží. Ocenení autori z krajských kôl postupujú do celoštátneho kola. S výnimkou E. kategórie, ktorá nie je postupová.

POZOR ZMENA!
Súťažné kategórie 
I. veková skupina: autori vo veku od 15 do 25 rokov 
A. 	kategória: maľba (olej, akryl, tempera, akvarel, pastel, kombinované techniky a pod.); 
B. 	kategória: kresba a grafika (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, lept, monotypia, úžitková grafická tvorba, kombinácie grafických techník a pod.); 
C. 	kategória: plastika (skulptúra, plastika, reliéf, úžitkové umenie, keramika, šperk, textil a pod.); 

II. veková skupina: autori vo veku nad 26 rokov 
A. 	kategória: maľba (olej, akryl, tempera, akvarel, pastel, kombinované techniky a pod.); 
B. 	kategória: kresba a grafika (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, lept, monotypia, úžitková grafická tvorba, kombinácie grafických techník a pod.); 
C. 	kategória: plastika (skulptúra, plastika, reliéf, úžitkové umenie, keramika, šperk, textil a pod.); 

Bez rozdelenia do vekových skupín
D. kategória: insitná tvorba (výtvarne neškolení, so špecifickým výtvarným prejavom – art brut, naivné umenie, umenie outsiderov a pod.); 

Bez rozdelenia do vekových skupín
E. kategória: intermédiá (objekt, digitálna maľba alebo fotografický záznam/videozáznam akčného umenia, land-artu, inštalácie, site-specific art, street art, video art, light art, sound art a pod.)

Súťažné podmienky E. kategórie: 
•	Termín na odovzdanie je 3. júl 2020. 
•	Výtvarné diela, ktoré nie sú v digitálnej podobe (napr. objekt, tlač digitálnej maľby atď.) sa doručujú do sídla organizátora celoštátneho kola súťaže (Trenčianske osvetové stredisko v Trenčíne). 
•	Výtvarné diela v digitálnej podobe je možné odovzdávať ako: 
• fotografický záznam – vo forme tlače v zalepenej obálke s označením „Súťaž – VÝTVARNÉ SPEKTRUM“ poštou alebo osobne na adresu vyhlasovateľa súťaže (Národné osvetové centrum), alebo v digitálnej forme vo formáte JPG v rámci elektronickej prihlášky (v maximálnej veľkosti 100 MB). 
• videozáznam – v digitálnej forme v MP4 pomocou internetového úložiska (WeTransfer, Uschovna.cz a pod.) na e-mailovú adresu:
daniela.klimantova@nocka.sk (Mgr. Daniela Klimantová, Národné osvetové centrum, Námestie SNP č. 12, 812 34 Bratislava, +421 2 204 71 246, odborná pracovníčka NOC pre výtvarnú tvorbu) v odporúčanom formáte H.264 a v kvalite Full HD (1080 p HD).

Podmienky pre súťažiacich 
•	Prihlásiť sa môžu neprofesionálni výtvarníci, občania Trenčianskeho samosprávneho kraja a občania žijúci v Trenčianskom samosprávnom kraji. Do základného kola súťaže sa súťažiaci prihlasuje podľa miesta svojho bydliska alebo pôsobenia. Ak sa v mieste jeho bydliska/pôsobenia neuskutoční základné kolo, môže sa prihlásiť do základného kola v inom regióne daného kraja. (Región Považská Bystrica: Považské osvetové stredisko v Považskej Bystrici (http://www.pospb.sk), región Prievidza: Regionálne kultúrne centrum v Prievidzi (http://www.rkcpd.sk). V regióne Trenčín je základným stupňom súťaže krajské kolo.
•	Súťaž nie je určená profesionálnym umelcom – študentom a absolventom vysokých škôl výtvarného zamerania (VŠVU, Akadémie umení, Fakulta umení TUKE a ich ekvivalentov v zahraničí). 
•	Súťažiaci sa prihlasuje len do jedného základného kola. Nie je možné súťažiť súčasne v dvoch alebo viacerých regiónoch. 
•	Do základného kola súťaže sa prihlasuje vyplnením elektronického formulára na stránke Národného osvetového centra: http://www.nocka.sk/sutaze-a-prehliadky/vytvarnespektrum/, v časti „Chcem sa prihlásiť“. 
•	Do súťaže sa prihlasujú autori jednotlivo, nie je možné prihlásiť kolektívne práce. 
•	Súťažiaci sa prihlasuje do kategórií podľa veku, ktorý dosiahol v roku vzniku diela, pričom platí minimálna hranica 15 rokov. 
•	Do súťaže sa nezaradia práce z oblasti ľudového remesla, priemyselného dizajnu, diplomové a ročníkové práce študentov škôl s výtvarným zameraním a práce na úrovni skíc a štúdií. 
•	Do súťaže budú prijaté originály výtvarných prác, realizované v rokoch 2016 až 2020, pričom autori nemôžu predložiť práce, s ktorými už súťažili v rámci súťaže Výtvarné spektrum v predchádzajúcich ročníkoch. 
•	Súťažiaci môžu diela prihlasovať do viacerých kategórií, s výnimkou súťažiacich v D. kategórii, ktorá nie je kombinovateľná s inými kategóriami. 
•	Maximálny počet výtvarných prác prihlásených od jedného autora je 5 (spolu vo všetkých kategóriách). 
•	Rozmer súťažného diela nesmie presahovať 200 x 150 cm (tzv. čistý formát, bez rámu). 
•	Pri dielach vytvorených kombinovanou technikou sa dielo zaraďuje do kategórie podľa v diele prevažujúcej výtvarnej techniky. 
•	Každý autor je povinný svoje súťažné práce na rube čitateľne označiť identifikačným štítkom (príloha propozícií) s údajmi: meno, priezvisko, adresa, vek, názov výtvarného diela, rok jeho vzniku, technika, rozmer diela, zaradenie do súťažnej skupiny a kategórie, sídlo regionálneho kultúrno-osvetového zariadenia               a organizátora regionálneho kola, do ktorého bola práca prihlásená. 
•	Všetky prihlásené výtvarné práce musia byť už pri odovzdávaní adjustované. Nie je nutné diela rámovať, pokiaľ je možné ich zavesenie aj bez rámu. Na zadnej strane každého diela sa musí nachádzať funkčný háčik alebo iný systém, ktorý umožňuje dielo bezproblémovo nainštalovať. 
•	V dôsledku nesplnenia akýchkoľvek podmienok uvedených v týchto propozíciách nemusia byť súťažiaci prijatí do súťaže, alebo môžu byť zo súťaže vyradení. 
•	Súťažné diela tvoriace vystavenú kolekciu z celoštátneho kola budú vrátené autorom po skončení poslednej z výstav ocenených diel, spravidla do konca kalendárneho roka, v ktorom sa koná daný ročník súťaže. 
•	Súťažiaci prihlásením do súťaže vyhlasuje, že jeho súťažné dielo má vysporiadané všetky práva viažuce sa k tomuto dielu, najmä autorské práva, a nezasahuje do práv a právom chránených záujmov tretích osôb.
•	Súťažiaci prihlásením do súťaže udeľuje Národnému osvetovému centru                          a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra. 
•	Súťažiaci vyhlasujú, že sa oboznámili s podmienkami spracúvania osobných údajov Národným osvetovým centrom, ktoré sú dostupné na www.nocka.sk alebo                        v Národnom osvetovom centre.

Ocenenia pre súťažiacich
•	Vecné ceny a diplomy. 
•	Autorská výstava v Bratislave pre držiteľa hlavnej ceny z celoštátnej súťaže. 
•	Vybraná kolekcia najúspešnejších výtvarných diel sa po skončení celoštátnej výstavy v Dubnickom kaštieli presunie na Dni neprofesionálneho umenia TvorBA 2020 v Bratislave-Starom Meste a následne bude usporiadaná ďalšia repríza výstavy ocenených diel vo vybranej lokalite.

Celoštátna výstava Výtvarné spektrum 2020
•	11. september – 4. október 2020
•	Dubnický kaštieľ Dubnica nad Váhom